ལོ་ནས་བཟུང་ནུབ་བྱང་མི་རིགས་སློབ་ཆེན་གྱི་བོད་ཡིག་སྡེ་ཁག་གི་དཔྱད་གཞི་ཁང་ལ་བདག་གཉེར་ལོ་བཞི་མཛད་ཅིང་།པྲ་ཤོག་ལ་སློབ་ཚན་གྱི་ནང་དོན་བྲིས་ནས་སློབ་དེབ་བསྒྲིགས།ལོ་མང་བརྒྱུད་ནས་བོད་ཡིག་སྡེ་ཁག་གི་དཔྱད་གཞི་ཁང་ནི་དེབ་གྲངས་དང་རྒྱ་ཁྱོན་གང་གི་ཆ་ནས་ནུབ་བྱང་མི་རིགས་སློབ་ཆེན་གྱི་སྡེ་ཁག་མང་པོའི་ཨང་དང་པོའི་ཆ་ལ་བསྙེགས་ཡོད།སྡེ་དགེ་དཔར་ཁང་གི་དཔེ་ཆ་སྣ་རིང་ཆ་ཚང་ཡོད་པ་མ་ཟད།བསྟན་འགྱུར་དཔར་མ་ཆ་ཚང་ཡོད།ཁོང་གིས་ལོ་བཞི་རེའི་ནང་འཛིན་གྲྭ་རབས་གཉིས་ཀྱི་འཛིན་བདག་མཛད།དེ་ནས་སློབ་དཔྱོད་ཁང་གི་ཀྲུའུ་རིན་གཞོན་པ་དང་ཀྲུའུ་རིན་བཅས་ཀྱི་འགན་བཞེས།ད་དུང་བོད་ཡིག་སྡེ་ཁག་གི་ཀྲུའུ་རིན་གཞོན་པའི་འགན་ལོ་དྲུག་དང་ཀྲུའུ་རིན་དང་པོའི་འགན་ལོ་ལྔ་བཅས་བཞེས།སྡེ་ཁག་ལ་རྩིས་འཁོར་གཅིག་ཉོས་ཏེ་བོད་ཡིག་གཉེན་ཆས་བཀོལ་སྤྱོད་བྱས་པ་དང་།སློབ་ཚན་བཀོད་སྒྲིག་ལ་བོད་ཡིག་བེད་སྤྱོད་བྱས།ཕྱིས་སུ་རིམ་བཞིན་བོད་ཡིག་སྡེ་ཁག་གི་སློབ་དེབ་ཉི་ཤུ་རྩ་གཉིས་རྩིས་འཁོར་གྱི་སྟེང་ནས་བོད་ཡིག་གིས་པར་སྐྲུན་བྱས་ཞིང་།པྲ་ཤོག་ལ་སློབ་དེབ་འབྲི་མཚམས་བཞགལོ་གཅིག་ལ་སློབ་མ་བསྡུས་ན་ལོ་གཞན་ཞིག་ལ་སློབ་མ་མི་བསྡུ་བའི་སྲོལ་བསྒྱུར་ནས་མཚམས་མ་བཞག་པར་ལོ་རེ་རེ་ལ་འཛིན་གྲྭ་གཉིས་རེ་ཡན་བསྡུ་བའི་སྲོལ་བྱུང་།དངོས་གཞི་དང་ཆེད་སྦྱོང་།དངོས་འཕར་བཅས་འཛིན་གྲྭ་སྣ་མང་བསྡུ་མགོ་བརྩམས་ཤིང་།རབ་འབྱམས་པའི་ཞིབ་འཇུག་སློབ་མ་བསྡུ་གྲངས་མང་དུ་བཏང་ཞིང་།འབུམ་རམས་པའི་སློབ་མ་བསྡུ་མགོ་བརྩམས་པ་ནི་བོད་ཡིག་སློབ་ཆེན་རྣམས་ལས་ཅུང་སྔ་ཤོས་ཡིན།